فرانسا-دا خسته‌خانا‌لاریندا کروناویروس‌دان اؤلن‌لرین سایی 11 مینه چاتیر.
بونو اؤلکه‌نین ساغلیق ایداره‌سی‌نین باش دیرکتورو ژروم سالومون بریفینگ زامانی دئییب.
"اپیدمیا باشلایان‌دان بری 60 مین اینسان خسته‌خانایا یئرلشدیریلیب، اونلاردان 30 مین 033 نفری حاضیردا خسته‌خانا‌لاردا‌دیر. بو گونه قدر آغیر وضعیتده اولان 7048 خسته‌نین یوغون باخیمدا معالیجه‌یه احتیاجی وار"، - سالومون بئله دئییب.
سالومون بیلدیریب کی، یوغون باخیمدا اولان خسته‌لرین 34%-ی 60 یاشا قدر، 61%-ی 60-80 یاش‌لاری آراسیندا، داها 108 نفری ایسه 30 یاش‌دان آشاغی اولان‌لاردیر. اونون سؤزلرینه گؤره، 21 مین‌دن چوخ اینسان ساغالا‌راق خسته‌خانا‌لاری ترک ائدیب.
"اپیدمیا مودتینده خسته‌خانا‌لاردا 7632 نفر اؤلوب، اونلارین 80%-ی 70 یاش‌دان یوخاری اینسان‌لاردیر. تکنیکی پروبلئم سببیندن بو گون طب موسسه‌لریندن اؤلوم‌لر حاقیندا معلومات داخیل اولماییب. خسته‌خانا‌لار و طبی-سوسیال موسسه‌لر ده داخیل اولماقلا، اؤلن‌لرین عمومی سایی – 10 869 نفردیر"، - دئیه باش دیرئکتور علاوه ائدیب.
“Sante Publique” آژانسی‌نین معلوماتینا گؤره، اؤلکه‌ده کروناویروسا تصدیقلنمیش یولوخما حالی 82 048 نفره چاتیب.
